./data/phi0474/phi056/phi0474.phi056.perseus-lat1.xml
M. Tullius Cicero
Egnatio uno equite R  vel familiarissime utor   eius Anchialum servum negotiaque quae habet in Asia tibi commendo non minore studio quam si rem meam commendarem   sic enim existimes velim, mihi cum eo non modo cotidianam consuetudinem summam intercedere, sed etiam officia magna et mutua nostra inter nos esse   quam ob rem etiam atque etiam a te peto ut cures ut intellegat me ad te satis diligenter scripsisse ; nam de tua erga me voluntate non dubitabat   id ut facias te etiam atque etiam rogo   vale